text: गोखले ने कहा, ‘दोनों नेताओं की राय है कि दोनों देशों में इतनी समझदारी होनी चाहिए कि वे संबंधों के दायरे में शांतिपूर्ण चर्चा से अपने मतभेद सुलझा सकें और इस बात का ख्याल रखें कि हम एक-दूसरे की भावनाओं, चिंताओं और आकांक्षाओं का सम्मान करें.’ उन्होंने कहा कि वे दोनों पक्षों के बीच व्यापक सामरिक संचार मजबूत करने पर भी सहमत हुए. गोखले ने कहा कि दोनों नेताओं ने आतंकवाद को साझा खतरा माना और आतंकवाद से मुकाबले में सहयोग को लेकर गर्मजोशी दिखाई.